แฟนประจำเดือนมาวันแรก วันที่ 21เมษา หมดวันที่ 23 เมษา ผมมีอะไรกับแฟนวันที่ 28เมษา ประมาณ 14:40น. รอบแรกไม่ได้สวมถุงยางแต่หลั่งนอก แล้วก็รอบสองหลังจากนั้นอีกประมาณหนึ่งชั่วโมง มีการสอดใส่แต่ไม่เสร็จ หลังจากนั้นให้กินยาคุมฉุกเฉินไปแล้ว ตอนประมาณ 18:55 แต่มาอาเจียนออกตอนประมาณ21:10น. หลังจากนั้น 5-6 ชั่วโมงก็กินเม็ดสองตามไปถัดจากวันนั้นประมาณห้า-หกวัน ก็มีเลือดออกจากช่องคลอดที่เป็นผลข้างเคียงจากยา ประมาณ 4-5 วันแล้วก็หมดไปครับ ปกติรอบเดือนของแฟนจะไม่ตรง แต่พอมาถึง วันที่ 21พฤษภาซึ่งเป็นวันที่คาดว่าประจำเดือนจะมา แต่ไม่มา ก็เริ่มซื้อที่ตรวจครรภ์มาตรวจทุกวัน เช้าเย็น จนถึงวันที่ 1 มิถุนา ประมาณ 10 อัน ผลเป็นลบทั้งหมดครับ แต่ประจำเดือนก็ยังไม่มา แฟนจะบ่นปวดท้องน้อย ปวดหัว เวียนหัว เจ็บหัวนมตลอด แบบนี้จะตั้งครรภ์ได้ไหมครับคุณ
สวัสดีค่ะ หากประจำเดือนมาวันที่ 21 เม.ย. และได้มีเพศสัมพันธ์ในวันที่ 28 เม.ย. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ อย่างไรก็ตาม หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการอาเจียนในเวลา 21.10 น. ซึ่งเป็นเวลา 2 ชั่วโมงหลังจากทานยาเม็ดแรกไปนั้น ยาน่าจะถูกดูดซึมจนมหมดแล้ว และไม่น่ามีผลต่อประสิทธิภาพในการป้องกันการตั้งครรภ์ส่วนเลือดที่ออกหลังจากทานยาคุมฉุกเฉินไป 5-6 วัน หากไม่ใช่ช่วงวันที่ที่ประจำเดือนจะมา ก็น่าจะเป็นเลือดที่เกิดจากผลของยาได้ ซึ่งก็ไม่ได้อันตรายอะไรสำหรับการที่ประจำเดือนจริงๆ ยังไม่มา หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะ ดังนั้นการที่ประจำเดือนยังไม่มา จึงเกิดจากสาเหตุอื่นๆ เช่น ผลของยาคุมฉุกเฉิน ที่จะทำให้มีประจำเดือนมาช้าได้ การมีความเครียด ทำงานหนัก พักผ่อนน้อย อดนอน อดอาหาร เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะส่วนอาการปวดท้องน้อย ปวดหัว เวียนหัว เจ็บเต้านม อาจเป็นอาการก่อนการมีประจำเดือนมาก็ได้ หรือเกิดจากมีความเครียด วิตกกังวลก็ได้ค่ะ